Բարձրագույն դատական խորհուրդը, որը կոչված է երաշխավորել դատական իշխանության անկախությունը, մամուլին վերաբերող նոր իրավական ակտ է մշակում: Փաստաթուղթն անվանել են «ԶԼՄ-ների հետ ՀՀ Բարձրագույն դատական խորհրդի և դատարանների փոխհարաբերության կանոնները հաստատելու մասին» որոշման նախագիծ: Փաստաթուղթը, եթե ընդունվի, որպես իրավական ակտ, պարտադիր է լինելու կատարման համար, և անշուշտ բարդացնելու է լրագրողների կյանքը: Առայժմ այն ուղարկել են ԶԼՄ-ներին, լրագրողական կազմակերպություններին: ԲԴԽ-ն փորձել է քննարկում կազմակերպել փաստաթղթի շուրջ, ստանալ լրատվամիջոցների ներկայացուցիչների կարծիքները: Մամուլը պասիվ է արձագանել նոր կանոններին: